CELEX: 32008R1293
Language: fi
Date: 2008-12-18 00:00:00
Title: Komission asetus (EY) N:o 1293/2008, annettu 18 päivänä joulukuuta 2008 , uuden käyttötavan hyväksymisestä Saccharomyces cerevisiae CNCM I-1077 -valmisteelle (Levucell SC20 ja Levucell SC10 ME) rehun lisäaineena (ETA:n kannalta merkityksellinen teksti)

19.12.2008   
            
            
               FI
            
            
               Euroopan unionin virallinen lehti
            
            
               L 340/38
            
         
      KOMISSION ASETUS (EY) N:o 1293/2008,
   annettu 18 päivänä joulukuuta 2008,
   uuden käyttötavan hyväksymisestä Saccharomyces cerevisiae CNCM I-1077 -valmisteelle (Levucell SC20 ja Levucell SC10 ME) rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Liitteessä esitetyn valmisteen hyväksymistä koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana on toimitettu kyseisen asetuksen 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Saccharomyces cerevisiae CNCM I-1077 -valmisteen (Levucell SC20 ja Levucell SC10 ME) uutta käyttötapaa karitsoiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               
                  Saccharomyces cerevisiae CNCM I-1077 -valmisteen käyttö hyväksyttiin ilman määräaikaa lypsylehmien ja lihanautojen ruokinnassa komission asetuksella (EY) N:o 1200/2005 (2) ja 22 päivään maaliskuuta 2017 saakka lypsävien kuttujen ja lypsävien uuhien ruokinnassa komission asetuksella (EY) N:o 226/2007 (3).
            
         
               (5)
            
            
               On saatu uusia tietoja, jotka tukevat hakemusta valmisteen hyväksymiseksi karitsoiden rehussa. Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 16 päivänä heinäkuuta 2008 antamassaan lausunnossa (4), että Saccharomyces cerevisiae CNCM I-1077 -valmisteella (Levucell SC20 ja Levucell SC10 ME) ei ole haitallisia vaikutuksia eläinten tai ihmisten terveyteen tai ympäristöön. Se totesi myös, ettei Saccharomyces cerevisiae CNCM I-1077 -valmiste (Levucell SC20 ja Levucell SC10 ME) aiheuta muita riskejä, joiden vuoksi hyväksyntää ei voitaisi myöntää asetuksen (EY) N:o 1831/2003 5 artiklan 2 kohdan mukaisesti. Kyseisen lausunnon mukaan tämän valmisteen käyttö on karitsojen kannalta turvallista. Lausunnossa todetaan lisäksi, että valmisteella voi olla suotuisa vaikutus lopulliseen painoon ja keskimääräiseen päivittäiseen painonlisäykseen. Elintarviketurvallisuusviranomaisen mukaan erityisvaatimuksia markkinoille saattamisen jälkeisestä seurannasta ei tarvita. Elintarviketurvallisuusviranomainen vahvisti myös asetuksella (EY) N:o 1831/2003 perustetun yhteisön vertailulaboratorion toimittaman, rehun lisäaineen analyysimenetelmää koskevan raportin.
            
         
               (6)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä joulukuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29.
   
      (2)  EUVL L 195, 27.7.2005, s. 6.
   
      (3)  EUVL L 64, 2.3.2007, s. 26.
   
      (4)  Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on the safety and efficacy of Levucell SC20/Levucell SC10ME, a preparation of Saccharomyces cerevisiae, as feed additive for lambs for fattening. The EFSA Journal (2008) 772, 1–11.
   
      LIITE
      
         
                     Lisäaineen tunnistenumero
                  
                  
                     Hyväksynnän haltijan nimi
                  
                  
                     Lisäaine
                     (kauppanimi)
                  
                  
                     Koostumus, kemiallinen kaava, kuvaus, analyysimenetelmä
                  
                  
                     Eläinlaji tai -ryhmä
                  
                  
                     Enimmäisikä
                  
                  
                     Vähimmäispitoisuus
                  
                  
                     Enimmäispitoisuus
                  
                  
                     Muut määräykset
                  
                  
                     Hyväksynnän voimassaolo päättyy
                  
               
                     PMY/kg täysrehua, jonka kosteuspitoisuus on 12 %
                  
               
                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet
                  
               
                     ”4b1711
                  
                  
                     LALLEMAND SAS
                  
                  
                     
                        Saccharomyces cerevisiae CNCM I-1077 (Levucell SC20, Levucell SC10 ME)
                  
                  
                     
                                  
                              
                              
                                 Lisäaineen koostumus:
                                 
                                              
                                          
                                          
                                             kiinteänä:
                                             Elinkelpoisista kuivatuista soluista tehty Saccharomyces cerevisiae CNCM I-1077 -valmiste, jonka taattu vähimmäispitoisuus on 2 × 1010 PMY/g.
                                          
                                       
                                              
                                          
                                          
                                             päällystettynä:
                                             Elinkelpoisista kuivatuista soluista tehty Saccharomyces cerevisiae CNCM I-1077 -valmiste, jonka taattu vähimmäispitoisuus on 1 × 1010 PMY/g.
                                          
                                       
                           
                                  
                              
                              
                                 Tehoaineen ominaispiirteiden kuvaus:
                                 
                                    Saccharomyces cerevisiae CNCM I-1077: 80 % elinkelpoisia kuivattuja soluja ja 14 % elinkelvottomia soluja.
                              
                           
                                  
                              
                              
                                 Analyysimenetelmä (1):
                                 Maljavalumenetelmä ja molekyylitunnistus (PRC).
                              
                           
                  
                     Karitsat
                  
                  
                     —
                  
                  
                     3,0 × 109
                     
                  
                  
                     7,3 × 109
                     
                  
                  
                     
                                 1.
                              
                              
                                 Lisäaineen ja esiseoksen käyttöohjeissa on ilmoitettava varastointilämpötila ja -aika sekä stabiilisuus rehua rakeistettaessa.
                              
                           
                                 2.
                              
                              
                                 Täydennysrehuissa lämpötila ei saa olla yli 50 °C Levucell SC20:n osalta eikä yli 80 °C Levucell SC10ME:n osalta.
                              
                           
                                 3.
                              
                              
                                 Voidaan käyttää päällystetyssä muodossa ainoastaan rakeistetun rehun yhteydessä.
                              
                           
                                 4.
                              
                              
                                 Suositeltu annostus: 7,3 × 109 PMY/kg täysrehua
                              
                           
                                 5.
                              
                              
                                 Jos tuotetta käsitellään tai sekoitetaan suljetussa tilassa, suositetaan turvalasien ja suojamaskien käyttöä sekoituksen ajaksi, jos sekoittimia ei ole varustettu poistoilmajärjestelmällä.
                              
                           
                  
                     8.1.2019
                  
               
      
         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: www.irmm.jrc.be/crl-feed-additives”